**โครงการพัฒนาคุณภาพการดูแลรักษาผู้ติดเชื้อและผู้ป่วยเอดส์โรงพยาบาลศรีธาตุ จังหวัดอุดรธานี**

**แบบบันทึกกำกับงานพัฒนาคุณภาพ (QI Memo) หรือ แผนงาน**

**ชื่อโครงการหลัก โครงการประชุมเชิงปฏิบัติการการทำงานเอดส์ / ในคลินิก ANC และงานคลินิกนภา**

**ที่มา**

โรคเอดส์เป็นโรคติดเชื้อเรื้อรังที่ส่งผลกระทบต่อการดำรงชีวิต และคุณภาพชีวิตของมนุษย์เป็นอย่างมาก เพื่อให้การดูแลรักษาได้คุณภาพมาตรฐาน โรงพยาบาลศรีธาตุได้มีการพัฒนาคุณภาพบริการการดูแลผู้ติดเชื้อ/ผู้ป่วยเอดส์ด้วยโปรแกรม HIVQUAL-T มาตั้งแต่ปี พ.ศ.๒๕๔๙ และเพื่อเป็นการเสริมสร้างความรู้ และการประชาสัมพันธ์และรณรงค์การป้องกันการแพร่กระจายเชื้อ เอส ไอ วี ในชุมชน กลุ่มเพื่อนศรีธาตุร่วมกับคลินิกพิเศษ ได้ดำเนินการจัดทำโครงการเพื่อพัฒนาศักภาพแกนนำ และผู้ทำงานที่เกี่ยวข้อง ในการดูแลผู้ป่วยเอดส์ร่วมกับภาคีเครือข่าย เพื่อสู่ความยั่งยืน โดยใช้ชุดความรู้ การดูแลรักษาสำหรับผู้ติดเชื้อเอชไอวีและผู้ป่วยเอดส์โดยผ่านกระบวนการเรียนรู้โรคโดยตรง (HIV/AIDS Treatment Literacy) ในการประกอบการอ้างอิง ซึ่งกระบวนการให้ความรู้โดยพี่เลี้ยง และแกนนำ (กลุ่มเพื่อนศรีธาตุ)

จากการดำเนินงานที่ผ่านมาของโรงพยาบาลศรีธาตุ พบว่ายังมีผู้รับบริการหลายกลุ่มยังเข้าไม่ถึงแหล่งให้บริการของหน่วยงาน อาจเนื่องมาจากหลายๆ สาเหตุ อาทิเช่น อาย ไม่กล้า กลัวคนอื่นมองตนในแง่ไม่ดี และผู้รับบริการบางรายขาดความรู้ และทักษะในการดูแลตนเองเกี่ยวกับการป้องกันโรคติดต่อทางเพศสัมพันธ์ การวางแผนครอบครัว การฝากครรภ์ในกรณีที่พบว่าตนเองติดเชื้อเอชไอวี และสิ่งที่ตามมาคือการอย่าร้าง แยกทาง การยุติการตั้งครรภ์ หรือบางรายขาดความตระหนักในการรับการตรวจ การป้องกัน และมารักษาเมื่อพบอาการผิดปกติ เป็นปัญหาในการแพร่กระจายเชื้อและเกิดโรคฉวยโอกาสจนถึงแก่ชีวิตในที่สุด

**ปัญหา**

การแพร่ระบาดของโรคเอดส์ในอำเภอศรีธาตุ มีผู้ป่วยติดเชื้อเอชไอวีทั้งรายใหม่ - รายเก่าปัจจุบันตั้งแต่ 30 ตุลาคม 2556 เป็นต้นไปมียอดสะสมทั้งหมด 92 คน ทั้งได้รับยาต้านแล้วและยั้งไม่ได้รับยาต้าน (CD4>350) ซึ่งมียอดสะสมเพิ่มขึ้นจากปีที่แล้ว และยังมีแนวโน้มเพิ่มขึ้นอีกเรื่อยๆ การตรวจพบเชื้อเอชไอวีในหญิงตั้งครรภ์มีแนวโน้มเพิ่มขึ้น จากปี 2555 พบ 2 ราย ปี 2556 พบ 5 ราย นั้นหมายถึงการมีเพศสัมพันธ์เพื่อต้องการบุตรทุกคนไม่ได้สวมถุงอนามัยเพื่อป้องกันโรคติดต่อทางเพศสัมพันธ์ ซึ่งถือว่าเป็นสัญญาณอันตรายและบ่งชี้ถึงสถานการณ์สภาพปัญหาของโรคติดต่อทางเพศสัมพันธ์ รวมถึงสถานการณ์ปัญหาทางด้านสาธารณะสุข ปัญหาทางสังคมตามมา ที่ผ่านมาขบวนการทำงานในหน่วยงานยังต้องดำเนินการหลากหลายรูปแบบเพื่อให้เข้ากับบริบทของตนเองและสอดคล้องกับสถานการณ์ปัญหา เช่น การติดตามการติดเชื้อโรคฉวยโอกาส เช่น วัณโรค การเฝ้าระวังการติดเชื้อเพิ่มทั้งในรายใหม่-เก่า การเข้าถึงแหล่งให้บริการทางเพศ การเข้าถึงกลุ่มเสี่ยง รวมทั้งกลุ่มวัยรุ่น ซึ่งกำลังเป็นกลุ่มเสี่ยงสูงที่จะได้รับเชื้อในปัจจุบัน ทั้งนี้ในการดำเนินงานจะให้สำเร็จตามเป้าหมายได้นั้น เราต้องอาศัยผู้ทำงานหลายๆ กลุ่มงาน หลาย ๆ กลุ่มวิชาชีพ ร่วมมือกันช่วยกันทำงานเพื่อจะให้งานสำเร็จได้ด้วยดี และเพื่อให้การดำเนินงานเป็นไปด้วยดี เราได้อาศัยสื่อหลายๆ อย่าง เช่นว่า อินเตอร์เน็ต วิทยุสื่อการสอนต่างๆ แผ่นพับ รวมทั้งชุดความรู้การดูแลรักษาสำหรับผู้ติดเชื้อเอชไอวี และผู้ป่วยเอดส์ โดยผ่านกระบวนการเรียนรู้โรคโดยตรง (HIV/AIDS Treatment Literacy) เพื่อใช้เป็นการอ้างอิงและใช้ในการดำเนินงานและกิจกรรมต่างๆ ต่อไป

**วัตถุประสงค์หลัก**

1. เพื่อให้เพื่อนสมาชิกและภาคีเครือข่ายรับทราบข้อมูลที่ถูกต้องตรงกันเกี่ยวกับการดูแลรักษาโรคเอดส์และรับทราบสถานการณ์โรคเอดส์ในปัจจุบัน
2. เพี่อให้เพื่อนสมาชิกมีข้อมูลเกี่ยวกับการดูแลรักษาโรคเอดส์ และสิทธิประโยชน์จากหลักประกันสุขภาพและหลักประกันสังคม
3. เพื่อให้เพื่อนสมาชิกเข้าถึงแหล่งบริการด้านสุขภาพและการได้รับยาต้านไวรัสเอดส์ ยาป้องกันโรคติดเชื้อฉวยโอกาส ตามเกณฑ์กระทรวงสาธารณสุข
4. เพื่อให้เกิดการติดตามเพื่อนสมาชิกอย่างต่อเนื่องและรอบด้านแบบองค์รวม
5. สร้างการมีส่วนร่วมระหว่างแกนนำกับเพื่อนสมาชิกเพี่อร่วมกันแก้ไขปัญหาด้วยกัน
6. สร้างการมีส่วนร่วมระหว่างแกนนำกับโรงพยาบาลและภาคีเครือข่าย เพื่อเกิดความร่วมมือในการทำงานเป็นเครือข่ายเพื่อสู่ความยั่งยืน
7. เพื่อพัฒนาระบบการบริการสุขภาพอย่างทั่วถึงแบบองค์รวม

**ตัวชี้วัด/เป้าหมาย**

1 ผู้ติดเชื้อมีความรู้ความเข้าใจเกี่ยวกับพยาธิสภาพของโรคการดูแลรักษารวมทั้งการรับยาต้านมากยิ่งขั้น

2.ผู้ติดเชื้อมารับบริการและรับอาต้านอย่างสม่ำเสมอ ไม่ขาดยา

3.ผู้ติดเชื้อเพศหญิงได้รับการตรวจและรับบริการตามสิทธิการรักษาที่พึงจะได้รับ

4.ผู้ติดเชื้อเพศหญิงได้รับการตรวจมะเร็งปากมดลูก อย่างน้อยปีละ๒-๓ ครั้งในรายที่ผลการตรวจผิดปกติ

5. ผู้ติดเชื้อได้รับการตรวจเลือดตามเกณฑ์ สม่ำเสมอ

6. ผู้ติดเชื้อมีจำนวนคงที่ และลดอัตราจำนวนสมาชิกผู้ติดเชื้อเอดส์ลดลงกว่าปีที่

7. ผลการตรวจหาเชื้อดื้อยา (VL) หลังกินยาต้านไวรัส 6 เดือนขึ้นไป น้อยกว่า 50 copiescell/ml

**แผนกิจกรรม(โครงการย่อย)**

1.ประชุมทีมสหสาขาวิชาชีพเพื่อปรึกษาหารือการวางแผนปฏิบัติงานในการวางแผนการ

พัฒนา คปสอ. และ การให้บริการเชิงรุก

2.ประสานเจ้าหน้าที่คลินิกตรวจมะเร็งปากมดลูก ในการเปิดให้บริการตรวจมะเร็งปาก

มดลูกในวันที่มีคลินิก ARV ตอนบ่าย

3.ประสานแพทย์ผู้รับผิดชอบคลินิกแผนก ANC และคลินิกวัณโรค

4.ให้การปรึกษาความรู้เรื่องโรคติดต่อทางเพศสัมพันธ์/การป้องกันตนเองจากวัณโรคในวันที่มีคลินิกยาต้านไวรัสทุกครั้งที่ผู้ป่วยมารับบริการ

5.ประสานผู้ติดเชื้อเอดส์ ที่ผ่านการตรวจมะเร็งปากมดลูกแล้วมาเล่าแลกเปลี่ยนระสบการณ์การตรวจมะเร็งปากมดลูกถึงข้อดีและประโยชน์ของการตรวจมะเร็งปากมดลูก และแกนนำผู้ติดเชื้อเอดส์เป็นตัวอย่างการตรวจมะเร็งปากมดลูกทุกปี

6.ผู้ติดเชื้อเอดส์เพศหญิงได้รับการตรวจมะเร็งปากมดลูกและผลการตรวจผิดปกติได้รับการรักษา

และได้รับการส่งต่อตามความเหมาะสม

7.ออกติดตามเยี่ยมผู้ป่วยติดเชื้อในรายติดเชื้อรายใหม่-รายเก่าที่ขาดยาหรือในรายที่มี Viral Load สูง

กว่าเกณฑ์กำหนดตามความเหมาะสม

8.ทำแผ่นป้ายและสื่อรณรงค์ต่อต้านเอดส์ตามที่สาธารณะต่างๆ ตามความเหมาะสม

9. เฝ้าติดตามและออกคัดกรองเพื่อป้องกันการติดเชื้อเอดส์รายใหม่เป็นประจำ

10.ออกเยี่ยมแหล่งสถานบริการต่างๆ รวมทั้งสถานเริงรมต่าง ๆ ตามความเหมาะสมเป็นประจำ

11.ออกติดตามสถานที่ที่จำหน่ายจ่ายแจกถุงยางอนามัยตามจุดต่างๆ เป็นประจำตามความเหมาะสม

**ระยะเวลา**

1 ตุลาคม 2555 - 30 กันยายน 2556

**งบประมาณ/แหล่งงบประมาณ**

งบประมาณจากเงิน PP Express ของอำเภอศรีธาตุ 3,000 บาท

**ผลการดำเนินงาน**

|  |  |  |  |
| --- | --- | --- | --- |
| **ผลงาน** | **ปีงบประมาณ** | | |
| **2554** | **2555** | **2556** |
| 1.ร้อยละของผู้ติดเชื้อเอชไอวีที่มีอาการและผู้ป่วยเอดส์ที่ได้รับการรักษาด้วยยาต้านไวรัส | 84.52 | 93.0 | 97.59 |
| 2. ผู้รับบริการในคลินิกพิเศษ ได้รับคำปรึกษาจากแกนนำผู้ติดเชื้อ ≥ ร้อยละ 80 | 84 | 90 | 92 |
| 3. ผู้ติดเชื้อและผู้ป่วยเอดส์ ได้รับความรู้และจากกลุ่มแกนนำ ≥ ร้อยละ80 | 80 | 87 | 95 |
| 4.หญิงตั้งครรภ์ที่ติเชื้อเอชไอวีได้รับคำปรึกษาและรับยาต้านไวรัส | 2 | 2 | 5 |
| 5. กิจกรรมการให้คำปรึกษารายบุคคล (ราย) | 29 | 32 | 36 |
| 6. การติดตามเยี่ยมบ้าน ในรายที่ยินยอมให้เยี่ยม (ราย) | 35 | 46 | 53 |
| 7.   การส่งต่อผู้ป่วยขณะออกเยี่ยม การเยี่ยมบ้าน(ราย) | 5 | 10 | 12 |
| 8.    ความพึงพอใจในระบบบริการของกลุ่มแกนนำ ≥ ร้อยละ80 | 80 | 87 | 90 |
| 9.    ความพึงพอใจในคุณภาพชีวิตดีขึ้น (คะแนนเต็ม 130) ≥ ร้อยละ 80 | 89 | 94 | 95 |
| 10. ติดต่อประสานงานขอรับทุนช่วยเหลือ 1,000 บาท จากสถานสงเคราะห์เด็ก  และสตรี จังหวัดอุดรธานี (ราย) | 35 | 40 | 42 |
| 11. ทุนช่วยเหลือค่าครองชีพ จำนวน 500 บาท (ในรายที่ยอมเปิดเผย) | 44 | 50 | 65 |

**ผู้มีส่วนร่วม**

1.คลินิกพิเศษ และเจ้าหน้าที่ที่ดูแลด้านสุขภาพสาขาต่างๆ

2.พยาบาลวิชาชีพ,แพทย์,เภสัชกร,และทีมสหวิชาชีพ ที่ดูแลงานเอดส์โรงพยาบาลศรีธาตุ

3.แกนนำกลุ่มผู้ติดเชื้อ และกลุ่มเพื่อนศรีธาตุโรงพยาบาลศรีธาตุ